Verkeershoof het dalk saam aan moord beplanArgieffoto ŉ Bestuurder by die verkeersdepartement van die Port St Johns- plaaslike munisipaliteit in die Oos-Kaap het Maandag in die plaaslike landdroshof verskyn op aanklag van sameswering om moord te pleeg. Kapt. Anelisa Ngcakani, woordvoerder van die direktoraat vir prioriteitsmisdaadondersoeke (die Valke), het gesê Bonginkosi Nkwahla (44) is Vrydag in hegtenis geneem op aanklag dat hy na bewering saamgesweer het om ŉ senior beampte van die munisipaliteit te vermoor. ŉ Informant het lede van die Valke in Julie in kennis gestel dat Nkwahla na bewering saamsweer om die senior beampte te vermoor. Hy het glo R2 000 aan ŉ geheime polisiebeampte oorbetaal vir die moord. “Nkwahla het glo onderneem om die res van die R58 000 te betaal sodra die moord gepleeg is.” Die saak is tot 14 Augustus uitgestel vir verdere ondersoek. Nkwahla bly in aanhouding.